اینگیلتره خاریجی ایشلر ناظیری بوریس جانسون، لیبی‌ده داها اوّل الده اولونان سیاسی آنلاشمانین گلیشدیریله بیلیجگینه ایناندیق‌لارینی سؤیله‌دی.
بروکسل‌دکی آوروپا بیرلیگی خاریجی ایشلر ناظیرلری کونفرانسی اؤنجه‌سینده مطبوعاتا آچیقلاما وئرن جانسون، بو گونکی دانیشیق‌لاردا اؤنجه لیبی‌دکی وضعیتین اله آلیناجاغینی دیله گتیردی.
"لیبی‌دکی سیاسی راضیلاشمانین گلیشدیریله‌بیله‌جگینی دوشونوروک." ایفاده‌سینی ایستیفاده ائدن جانسون،
"سازیشین بیر یانا بوراخیلماسینی ایستمیریک، طبیعی کی بئله بیر شئی اولماز، اما اونو تمل آلا‌راق اؤلکه‌نین غربی ایله شرقی آراسیندا خالص بیر اورتاق‌لیق قورماق لازیم‌دیر. کریتیک موضوع بو." دئیه دانیشدی.
جانسون دانیشیق‌لاردا، اوکراین‌دا سون گون‌لرده یئنی‌دن دیرماشان شدتین ده اله آلیناجاغینی ایفاده ائده‌رک،
"هر کس بو موضوعدان ناراحات. سبب‌لری نامعلوم. بونو کیمین باشلاتدیغی دا قاران‌لیقدا. آنجاق اینگیلتره تحریم‌لرین یوموشادیلماسینین‌ سؤز موضوعسو اولمایاجاغینی ایصرار ائده‌جک. روسیا اوزرینده باسقی‌نین داوام ائتمه‌سی اوچون هر سبب موجود. "ایفاده‌لرینی ایستیفاده ائتدی.
گؤروشمه‌لرده سیغینما‌جیلار پروبلمی‌نین ده قیمتلندیریله‌جگینی ایشاره ائدن بوریس جانسون، اینگیلتره‌نین کئچن هفته مالتادا ائدیلن آوروپا بیرلیگی لیدرلری غیری-رسمی ذیروه‌سینده 30 میلیون استرلینگ داها یاردیم ائتمگی وعد ائتدیگینی خاطیرلادا‌راق،
"آوروپا بیرلیگیندن آیریلیر اولا بیلریک اما آوروپا‌دان آیریلمیریق. اورتاق گیریشیملره هر زامانکی کیمی باغلیییق. "فیکیرینی دیله گتیردی.
